See, millest Ekspress kirjutas eelmisel nädalal, et Lang on keeranud kelgu teisipidi, seda selles eelnõus ei ole, nii et jäägu see siis Eesti Ekspressi südametunnistusele. Ja võib-olla üks paradigmaline muutus on karistusregistri seaduse eelnõu ja see nõuab natukene lähemat seletamist. Tänane karistusregister on üles ehitatud selliselt, et siseministeerium seda peab ja lähtutakse põhimõttest, et sinna sisestatud andmed on nö kinnised ehk siis  nendele ei anta juurdepääsu. Antakse juurdepääs ainult seaduses ettenähtud juhtudel ja isikutele, kellel on selleks teadmisvajadus. Täna on see asi nii sätitud.